Confruntată cu blocajul negocierilor la Bruxelles și cu disensiunile din cadrul Partidului Conservator, slăbită de alegerile pe care le-a convocat anticipat, Theresa May a mizat totul la Florența, în Italia, unde a avut un discurs destinat să reașeze procedura Brexit, termenul fiind fixat pentru 29 martie 2019.  Constrânsă să adopte un ton mai conciliant, ea a dezvăluit câteva din dorințele sale privind relația viitoare dintre Marea Britanie și Uniunea Europeană.